**Príloha č. 4**

k zmluve o dielo na časť technológia č. [●]

**Individuálne a komplexné skúšky**

1. Komplexné skúšky vykonáva Dodávateľ za účelom preukázania funkčnosti Diela v zmysle tejto Zmluvy (zmluvy o dielo).
2. Komplexné skúšky sú vykonávané za prítomnosti oprávnených osôb Objednávateľa.
3. Pre potreby komplexných skúšok zabezpečí Objednávateľ na základe výzvy Dodávateľa v zmysle bodu 7.2 tejto Zmluvy (zmluvy o dielo):
	1. energie potrebné na prevádzku Diela,
	2. materiál (obilie) potrebné na odskúšanie Diela v minimálnom množstve 1000 t,
	3. vagóny ukrajinského (východného) typu, z ktorých bude obilie vyskladnené a
	4. vagóny európskeho typu, do ktorých bude obilie vyskladnené, minimálne však 600 t.

**Priebeh skúšok:**

Individuálne skúšky:

1. Dodávateľ postupne zapne a odskúša jednotlivé stroje z miesta postupne proti smeru linky.
2. Pri tomto kroku opätovne Dodávateľ kontroluje správny smer otáčania strojov, odber prúdu jednotlivých strojov, stav a funkciu koncových spínačov.

Komplexné skúšky:

1. Dodávateľ spustí linku bez materiálu v celku postupne proti smeru technologického toku materiálu po 10 min. linku vypne,
2. Dodávateľ pustí linku bez materiálu v automatickom režime na 30 min,
3. po vypnutí linky Dodávateľ prekontroluje napnutie reťazí a gurtní v jednotlivých strojoch a podoťahuje jednotlivé spoje a uzatvorenie jednotlivých výpadov pod reťazovými dopravníkmi a silami,
4. po opätovnom zapnutí linky bez materiálu Dodávateľ nasimuluje poruchu a prekontroluje reakciu systému,
5. Objednávateľ pristaví vagón ukrajinského (východného) typu na násypný kôš, pričom Dodávateľ kontroluje funkciu centrovania vagónu nad násypným košom,
6. Objednávateľ pristaví vagóny európskeho typu pod expedičný reťazový dopravník, pričom Dodávateľ kontroluje funkciu centrovania vagónu pod expedičný reťazový dopravník (2.13),
7. Objednávateľ otvorí vagón ukrajinského (východného) typu a Dodávateľ zapne vyskladňovacie reťazové dopravníky v násypnom koši (1.1, 1.2), korečkový elevátor (1.4) a prietočnú váhu (1.5), reťazové dopravníky pod silom (1.6 a 1.8), korečkový elevátor (2.1), naskladňovacie reťazové dopravníky (1.17 a 1.18) a otvorí výpad (č.T5.1),
8. po vyskladnení a odvážení 200 t z vagónov ukrajinského (východného) typu Dodávateľ zavrie výpad (T5.1) pod naskladňovacím reťazovým dopravníkom a otvorí výpad (T5.2),
9. po vyskladnení a odvážení 200 t z vagónov ukrajinského (východného) typu Dodávateľ zavrie výpad (T5.2) pod naskladňovacím reťazovým dopravníkom a otvorí výpad (T5.3),
10. po vyskladnení a odvážení 200 t z vagónov ukrajinského (východného) typu Dodávateľ zavrie výpad (T5.3) pod naskladňovacím reťazovým dopravníkom,
11. po vyskladnení a odvážení 200 t z vagónov ukrajinského (východného) typu Dodávateľ prepne klapku (2.2) do polohy vyskladňovanie, otvorí šúber (T17) pod vyrovnávacím zásobníkom, zapne reťazový dopravník (2.5), prietočnú váhu (2.6), korečkový elevátor (2.7), prepojovací reťazový dopravník (2.11) a vyskladňovací most (2.13) a uvedie do pohybu naskladňovací mechanizmus mosta,
12. po vyskladnení 1000 t z vagónov ukrajinského (východného) typu zapne Dodávateľ reťazový dopravník (T8) pod silami a otvorí výpad pod silom (č. 1 T9.1). Po skončení vyskladňovania samospádom, zapne vyskladňovací obehový závitovkový dopravník (1.16) a vyprázdni silo č.1.,
13. túto činnosť postupne zopakuje na silách 2, 3 a 4, a tým ukončí komplexné skúšky.

O vykonaní individuálnych a komplexných skúšok budú vyhotovené protokoly. Komplexné skúšky neslúžia na dokladanie výkonu linky, len na jej funkčnosť. Po ukončení komplexných skúšok (po zaťažení) vykoná Dodávateľ opätovnú kontrolu a dotiahnutie spojov, napnutie reťazí a gurtní elevátorov.